  	R O M Â N I A
JUDEŢUL HUNEDOARA 
   MUNICIPIUL BRAD
        P R I M A R U L
 Nr. 67/12077/24.04.2024


R E F E R A T   D E   A P R O B A R E 
privind rectificarea  bugetului local al Municipiului Brad pe anul 2024

 	
Conform Contractului de delegare a gestiunii serviciilor publice de alimentare cu apă și canalizare S.C. APA PROD S.A. Deva datorează Municipiului Brad o redevență pe anul 2024 în cuantum de 348,93 mii lei.
Din această sumă S.C. APA PROD S.A. Deva a achitat 69,79 mii lei, urmând să achite și diferența de 279,14 mii lei.
Încasându-se la bugetul local al Municipiului Brad pe anul 2024 venituri în plus față de cele prognozate și ținând cont de diferența care urmează a fi achitată, am inițiat prezentul proiect de hotărâre prin care am propus rectificarea bugetului local al Municipiului Brad pe anul 2024.
Astfel, veniturile bugetului local al Municipiului Brad pe anul 2024 se majorează cu suma de 348,93 mii lei la capitolul bugetar 30.02. ”Venituri din proprietate”, iar cheltuielile cu suma de 348,93 mii lei la capitolul bugetar 70.02. ”Locuințe, servicii și dezvoltare publică”.
[bookmark: _Hlk150238804]Urmare celor de mai sus, veniturile se stabilesc în sumă de 54.255,51 mii lei, iar cheltuielile în sumă de 58.133,11 mii lei, după cum rezultă din Referatul nr. 29284/24.04.2024 al Serviciului Buget, Finanțe, Contabilitate, Taxe și Impozite Locale din aparatul de specialitate al Primarului Municipiului Brad. 
	În contextul celor de mai sus, supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.     
	Invoc în susţinerea propunerii mele prevederile Secţiunii a 2-a din Legea nr. 421/2023 a bugetului de stat pe anul 2024, cu modificările și completările ulterioare, ale art.1 alin. 2, art. 8,  art. 39  şi art. 58 alin. 1 lit. a din  Legea nr. 273/2006 privind finanţele publice locale, cu modificările şi completările ulterioare, ale art. 88, art. 129 alin. 4 lit. a din O.U.G. nr. 57/2019 privind Codul administrativ, cu modificările şi completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

